Da gentañ penn, AN DIVIZ skarzhañ ar seurezed oa deuet deus Pariz, dre an departamant. An diviz serriñ an ospital er bloaz-mañ, a zo deut er memes mod dre an ARH e Roazhon. E 2008, evel e 1792, tud ar vro, gant aotrou maer Karaez en o fenn, zo savet evit difenn o ospital. Charlez Baneat, maer Karaez e 1792, a oa republikan, met deus tu ar Girondins pe ar federalisted. Ne faote ket dezhañ e vefe lonket ar broioù bihan, evel Breizh, pe bro  Pocher memes, gant AR GALLOUD KREIZ e Pariz. Gant ar memes soñj emañ Christian Troadec hiriv an deiz, gav ket deoch ? Un diferañs bras a zo etre an daou vaer memestra : blam de soñjoù, Charlez Baneat a zo bet gilhotinet gant jakobined Robespierre e 1794 ; Christian Troadec, EVIT E GELO, ha daoust da vezañ bet GWALLGASET gant ar CRSed, a zo bev mat choazh, gant ma pado ! Un diferañs all a zo choazh : e 1792, ar Stad oa deuet a-benn da skarzhañ ar seurezed, met e 2008 neus chwitet war he zaol. Petra  ri ! goude ouzhpenn daou chant vloaz o stourm eo deuet boaz deomp ouzh troioù-fall ar Stad !